
· Su tvarumu susijusios finansinės informacijos atskleidimo reglamentas


	Pranešėjas
	Javier Doz Orrit (Darbuotojų gr., ES)

	
	

	Nuorodos
	COM(2025) 841 final 
EESC-2025-04434-00-00-AC



Dokumento esmė

EESRK rekomenduoja

· užtikrinti, kad bet koks tvaraus finansavimo teisės aktų, įskaitant informacijos atskleidimo reikalavimus, supaprastinimas nesusilpnintų finansų sistemos ir jos kredito bei investicinių produktų indėlio siekiant Europos žaliojo kurso tikslų per teisiškai privalomus terminus ir nesumažintų kovos su ekologiniu manipuliavimu priemonių poveikio; 
· toliau užtikrinti su tvarumu susijusios finansinės informacijos atskleidimo reglamento (TFIAR) patikimumą ir vientisumą, išlaikant Komisijos pasiūlyme dėl peržiūros nustatytus neįtraukimo kriterijus ir laikantis pripažintų ekologinių ir socialinių standartų; 
· išlaikyti labai supaprastintą ir standartizuotą informacijos atskleidimo subjekto lygmeniu rinkinį, apimantį tik informaciją, kurios neįmanoma prasmingai gauti iš produkto lygmens ataskaitų; 
· reikalauti atskleisti visos kategorijos informaciją remiantis ribotu ir standartizuotu su pagrindiniu neigiamu poveikiu susijusių rodiklių rinkiniu, siekiant sumažinti konkretiems produktams pritaikytų parametrų plitimą; 
· didinti priežiūros vaidmenį ir integraciją visame TFIAR;
· išlaikyti valdomus portfelius, atitinkančius finansinių produktų apibrėžtį pagal TFIAR;
· išsaugoti informacijos atskleidimu grindžiamą požiūrį į poveikio investicijų pertvarkos ir tvarumo kategorijose pripažinimą, kartu didinant patikimumą taikant aiškesnes apsaugos priemones;
· griežtinti pertvarkos plano reikalavimus pagal pertvarkos kategorijos tinkamumo kriterijus. Pagal tvaraus finansavimo kriterijus turėtų būti reikalaujama įmonių priimti patikimą laipsniško iškastinio kuro, ypač anglių, atsisakymo planą, suderintą su Paryžiaus susitarimu;
· pasiekti suderinamumą su platesne tvaraus finansavimo sistema, užtikrinant, kad produktų kategorijos neprieštarautų ES klimato ir energetikos politikos tikslams.

	Kontaktinis asmuo
	Gerald Klec

	Tel.
	+32 254 69909

	E. paštas
	Gerald.Klec@eesc.europa.eu





· ES rinkos integracija ir veiksminga priežiūra

	Pranešėjas
	Antonio García del Riego (Darbdavių grupė, ES)

	
	

	Nuorodos
	COM (2025) 941 final 
COM(2025) 942 final
COM(2025) 943 final
EESC-2025-04268-00-00-AC



Dokumento esmė

EESRK

· mano, kad kapitalo rinkos prisideda prie kapitalo paskirstymo ir atspindi visuomenės pasitikėjimą savo ateitimi;
· ragina teisėkūros institucijas pritarti Europos Komisijos pasiūlymuose nustatytiems tikslams ir priemonėms ir pabrėžia, kad reikia platesnio užmojo reformų; prašo valstybių narių tvirtai įsipareigoti integruoti ES kapitalo rinkas ir plėtoti vietos rinkas;
· ragina teisėkūros institucijas pritarti centralizuotai rinkos infrastruktūrų, vykdančių reikšmingą tarpvalstybinę veiklą, priežiūrai; pabrėžia, kad priežiūra turėtų būti siekiama vienodų rezultatų visoje ES; rekomenduoja aiškiai paskirstyti atsakomybę, kad būtų sumažintas dubliavimasis ir sudėtingumas, ir koordinuoti veiksmus, kad būtų išvengta priežiūros lygmenų sutapimo;‑
· ragina apsvarstyti galimybę panaikinti tolesnį ataskaitų teikimo prievolių dubliavimąsi sektorių teisės aktuose, taip pat užtikrinti vienodas sąlygas derybų metu; rekomenduoja papildomai skatinti fondų valdytojų atliekamą tarpuskaitą; siūlo atidžiai įvertinti proporcingumo principo taikymą pagal SVAA sistemą;
· ragina imtis priemonių, kuriomis būtų didinamas skaidrumas ir mažinama likvidumo fragmentacija ES akcijų rinkose; rekomenduoja stiprinti vienodas vykdymo mechanizmų sąlygas, įskaitant sistemingai sandorius savo viduje sudarančių tarpininkų skaidrumo reikalavimų peržiūrą; siūlo, kad ESMA ir Jungtinės Karalystės finansų elgesio priežiūros institucija bendradarbiautų sprendžiant su duomenimis susijusias problemas; pritaria pasiūlymui įtraukti sistemingai sandorius savo viduje sudarančius tarpininkus į nuosavo kapitalo konsoliduotą informacinę juostą iki sandorio sudarymo;‑
· siūlo apsvarstyti galimybę sukurti kategoriją „padengtos tarpvalstybinės obligacijos“ didelio masto privatiems platinimams, kuriai būtų taikomas ES lygmens taisyklių sąvadas ir ESMA priežiūra.‑‑ ES turėtų pragmatiškai pasimokyti iš sėkmingų iniciatyvų užsienyje. Tinkamas pavyzdys – JAV Nacionalinių vertybinių popierių rinkų gerinimo aktas (NSMIA)[footnoteRef:1]; [1:  	National Securities Markets Improvement Act of 1996 (liet. „1996 m. Nacionalinis vertybinių popierių rinkų gerinimo aktas“), ataskaita, JAV Kongresas, 1996 m.] 

· palankiai vertina pastangas sudaryti palankesnes sąlygas inovacijoms ir pašalinti reglamentavimo kliūtis, trukdančias diegti paskirstytojo registro technologijomis (PRT) grindžiamas inovacijas;
· pritaria Atsiskaitymų baigtinumo direktyvos ir Finansinio įkaito direktyvos peržiūrai; rekomenduoja įvertinti siūlomus atsiskaitymo priemonės pakeitimus, siekiant užtikrinti, kad standartinių nemokumo taisyklių netaikymas nebūtų pernelyg išplėstas.

	Kontaktinis asmuo
	Sergio Lorencio Matallana

	Tel.
	+32 254 69240

	E. paštas
	Sergio.LorencioMatallana@eesc.europa.eu


[bookmark: _Toc75527081][bookmark: _Toc226537078]UŽIMTUMO, SOCIALINIŲ REIKALŲ IR PILIETYBĖS SKYRIUS


· Užimtumo ir darbo sąlygų kokybės gerinimas įdiegiant ir skatinant susijusias priemones (įskaitant dirbtinį intelektą) ir stiprinant socialinį dialogą bei kolektyvines derybas

	Pranešėja

	Nicoletta Merlo (Darbuotojų grupė, IT)

	Nuorodos
	(tiriamoji nuomonė ES Tarybai pirmininkaujančio Kipro prašymu)
EESC-2025-03786-00-00-AC-TRA




Dokumento esmė

EESRK
· pabrėžia, kad dirbtinio intelekto (DI) ir algoritminio valdymo naudojimas gali pagerinti užimtumo kokybę ir darbo sąlygas, jei bus laikomasi žmogaus atliekamos kontrolės principo, ir kartu remiamas ekonominiu, aplinkos ir socialiniu požiūriu tvarus augimas didinant našumą ir konkurencingumą Europoje;
· pripažįsta DI, kaip strateginio sverto, potencialą stiprinti darbuotojų saugą ir sveikatą, su sąlyga, kad bus užkirstas kelias diskriminacijos ar netinkamo naudojimo rizikai;
· pabrėžia, kad DI naudojimas gali pagerinti darbo organizavimą ir profesinio bei asmeninio gyvenimo pusiausvyrą;
· pripažįsta DI ir informacijos apie darbo rinką rinkimo priemonių indėlį numatant įgūdžių poreikius ir remiant mokymo, perkvalifikavimo ir profesinio tobulėjimo būdus;
· atkreipia dėmesį į DI ir algoritminio valdymo diegimo keliamą riziką, visų pirma susijusią su darbo intensyvumo didėjimu, išaugusia psichosocialine rizika, mažesniu sprendimų priėmimo savarankiškumu ir technologiniu stresu. Pagal PSS sistemą, kurioje nustatyta, kad darbdaviai privalo įvertinti visą riziką darbuotojų sveikatai ir saugai, ši rizika, kai tinkama, patenka į PSS rizikos vertinimo taikymo sritį ir turėtų būti šalinama tinkamomis priemonėmis, dalyvaujant socialiniams partneriams ir tinkamu lygmeniu vedant kolektyvines derybas;
· pabrėžia, kad svarbu užtikrinti DI ir algoritminio valdymo sistemų naudojimo skaidrumą, paaiškinamumą ir sąžiningumą;
· pabrėžia, kad labai svarbu skatinti skaidrų, proporcingą ir tinkamai apsaugotą duomenų naudojimą, įskaitant aiškias privatumą pažeidžiančių taikomųjų programų naudojimo ribas;
· pritaria Europos Parlamento rezoliucijai, kurioje Komisija raginama atlikti išsamų galiojančių teisės aktų, susijusių su DI ir algoritminio valdymo priemonių diegimu darbo vietoje, vertinimą ir, remiantis jo rezultatais, pateikti ES pasiūlymą, konkrečiai skirtą algoritminiam valdymui darbe, kad būtų visapusiškai atsižvelgta į jo poveikio darbo sąlygoms ypatumus, kartu vengiant kurti besidubliuojančias teisines priemones ir gerinant vidaus rinkos suderinimą; 
· pripažįsta, kad šiuo metu taikomos nuostatos, įskaitant Bendrojo duomenų apsaugos reglamento (BDAR) ir Dirbtinio intelekto akto (DI akto) nuostatas, turėtų būti visapusiškai įgyvendintos ir užtikrintas jų vykdymas, kiek tai susiję su DI ir algoritminio valdymo priemonių diegimu darbo vietoje; tai suteikia galimybę visiems darbuotojams taikyti Darbo skaitmeninėse platformose direktyvos principus dėl algoritminio valdymo, kad būtų sustiprinta jų apsauga; 
· pabrėžia esminį socialinio dialogo ir kolektyvinių derybų visais lygmenimis, taip pat struktūrinio Europos DI tarnybos, Europos Komisijos ir socialinių partnerių bendradarbiavimo vaidmenį užtikrinant, kad DI diegimas prisidėtų prie sąžiningos, įtraukios ir konkurencingos skaitmeninės pertvarkos, sistemingai atsižvelgiant į lyčių, kartų ir pažeidžiamumo aspektus, taip pat į MVĮ poreikius.


	Kontaktinis asmuo
	Ana Dumitrache

	Tel.
	+32 254 68131

	E. paštas
	Ana.Dumitrache@eesc.europa.eu





· Neįgaliųjų socialinė įtrauktis ir savarankiškas gyvenimas teikiant kokybiškas ir specializuotas socialines paslaugas

	Pranešėjas
	Pietro Vittorio Barbieri (Pilietinės visuomenės organizacijų grupė, IT)

	

	Nuorodos
	Nuomonė savo iniciatyva

	
	EESC-2025-03630-00-00-AC



Dokumento esmė

EESRK

· [bookmark: _Toc225158883]pažymi, kad turimi duomenys rodo institucionalizavimo tendenciją;
· [bookmark: _Toc225158884]mano, kad būtina priimti privalomą direktyvą, kurioje JT ANTK 19 straipsnio nuostatos būtų performuluotos į konkrečius reikalavimus, aiškiai apibrėžiant sąvokas „įstaiga“ ir „bendruomeninė paslauga“, ir spręsti perkėlimo iš vienos įstaigos į kitą klausimą. Kartu reikia įpareigoti parengti nacionalines deinstitucionalizavimo strategijas su specialiais biudžetais, terminais ir išmatuojamais rodikliais, kurios būtų kuriamos kartu su asmenų su negalia organizacijomis;
· [bookmark: _Toc225158885]ragina į įperkamo būsto planą įtraukti nuorodą į deinstitucionalizavimą, prieinamumo reikalavimų integravimą į visas ES finansuojamas investicijas į būstą, nacionalinių prieinamo būsto strategijų rengimą ir didesnę ESF+, ERPF bei „InvestEU“ sinergiją, siekiant plėtoti bendruomeninio būsto su pagalbos paslaugomis sprendimus;
· [bookmark: _Toc225158886]pakartoja, kad reikia iš esmės peržiūrėti Europos Komisijos pasiūlymą dėl Reglamento dėl tarptautinės suaugusiųjų apsaugos, remiantis Neįgaliųjų teisių konvencija (konkrečiai 12 ir 19 straipsniais) kaip pagrindine teisine nuoroda[footnoteRef:2]; [2: 	OL C, C/2024/1581, 2024 3 5, ELI.] 

· [bookmark: _Toc225158887]ragina būsimoje 2028–2034 m. DFP nustatyti ir sugriežtinti Europos fondų sąlygas ir kad Europos finansavimui gauti būtų taikomos sąlygos, užtikrinant, kad šių fondų lėšos nebūtų panaudotos segreguojančių aplinkų finansavimui. 



	Kontaktinis asmuo
	
	Valeria Atzori

	Tel.
	
	+ 32 254 68774

	E. paštas
	
	Valeria.Atzori@eesc.europa.eu





[bookmark: _Toc24617160][bookmark: _Toc75527082][bookmark: _Toc226537079]TRANSPORTO, ENERGETIKOS, INFRASTRUKTŪROS IR INFORMACINĖS VISUOMENĖS SKYRIUS

· N2 kategorijos elektrinių transporto priemonių atleidimas nuo reikalavimų dėl greičio ribotuvo

	Pranešėjas
	Miroslav Hajnoš (Darbuotojų grupė, SK)

	
	

	Nuorodos
	COM(2025) 999 final 
EESC-2026-00219-00-00-AC



Dokumento esmė

EESRK

· [bookmark: _Hlk221271736]pabrėžia, kad reglamentavimo supaprastinimas neturėtų būti vykdomas nustatytų kelių eismo saugumo standartų ar vairuotojų ir pažeidžiamų eismo dalyvių, įskaitant dviratininkus ir pėsčiuosius, saugumo sąskaita; 
· pabrėžia, kad siūloma iniciatyva privalo ir toliau visiškai atitikti ES bendros transporto politikos tikslus ir kelių eismo saugumo sistemą; 
· pabrėžia netaršių komercinių transporto priemonių svarbą siekiant ES klimato politikos tikslų, ypač miestų logistikos ir paslaugų teikimo srityse;
· ragina Komisiją šį atleidimą, jeigu jam bus pritarta, kol kas taikyti su tam tikromis sąlygomis. Pastarosios turėtų būti susietos su po tam tikro laikotarpio atliktinu vertinimu.

	Kontaktinis asmuo
	Aleksandra Sarman Grilc

	Tel.
	+32 254 68333

	E. paštas
	Aleksandra.SarmanGrilc@eesc.europa.eu





· Sunkiųjų transporto priemonių išmetamų teršalų kreditų apskaičiavimas 2025–2029 m.

	Pranešėja
	Corina Murafa Benga (Pilietinės visuomenės organizacijų grupė, RO)


	Nuorodos
	COM(2025) 784 final

	
	EESC-2026-00229-00-00-AC



Dokumento esmė

EESRK

· pripažįsta automobilių pramonės svarbą Europos ekonomikai dėl jos indėlio kuriant darbo vietas, pridėtinę vertę ekonomikai ir visai visuomenei ir tai, kad gamintojams reikalinga palanki reglamentavimo sistema, kad jie galėtų išlaikyti savo konkurencingumą pasaulyje, visų pirma labai subsidijuojamų tarptautinių subjektų atžvilgiu, ir apsaugoti aukštos kvalifikacijos darbo vietas. Tačiau automobilių pramonė turi prisidėti prie bendrų pastangų mažinti išmetamą šiltnamio efektą sukeliančių dujų kiekį;
· mano, kad pastangas reikėtų teisingai paskirstyti gamintojams (pasiūla), transporto įmonėms, siuntėjams (paklausa) ir valstybiniam (energetikos) sektoriui (įkrovimo infrastruktūra kaip reikiama sąlyga) ir pabrėžia, kad reikia sudaryti būtinas sąlygas;
· rekomenduoja 2025 m. kreditų ir baudų apskaičiavimo indeksavimą išlaikyti iki 2027 m. Šis laikinas sprendimas suteikia lankstumo trumpuoju laikotarpiu, kad būtų išvengta tiesioginių sankcijų, kartu išsaugant ilgalaikį klimato politikos vientisumą ir ekonominės politikos nuspėjamumą.


	Kontaktinis asmuo
	Maja Radman

	Tel.
	+32 254 69051

	E. paštas
	Maja.Radman@eesc.europa.eu 





· Euratomo mokslinių tyrimų ir mokymo programa (2028–2032 m.)


	Pranešėja
	Alena Mastantuono (Darbdavių gr., CZ)


	Nuorodos
	COM(2025) 594 final
EESC-2025-03597-00-00-AC



Dokumento esmė

EESRK

· ragina užtikrinti tinkamą finansavimą visų dydžių įmonėms ir įvairių subjektų dalyvavimą bendradarbiavimo ir tarpvalstybinėse mokslinių tyrimų ir inovacijų partnerystėse, taip didinant Europos pramonės ekosistemų konkurencingumą ir ES ekonominį saugumą;
· mano, kad branduolių sintezės energetikos vystymas yra esminė Programos finansavimo sritis, ir laiko svarbiu ES vaidmens ITER projekte rėmimą, siekiant pasauliniame kontekste stiprinti Europos branduolių sintezės energijos ekosistemą ir paspartinti branduolių sintezės energijos įsisavinimą rinkoje bei diegimą ES;
· pabrėžia būtinybę tinkamai finansuoti kitų branduolinių technologijų energetikos sektoriuje plėtrą, įskaitant mažuosius ir pažangiuosius modulinius reaktorius, pažangiuosius degalus ir medžiagas bei saugius radioaktyviųjų atliekų ir panaudoto kuro tvarkymo sprendimus, ypatingą dėmesį skiriant branduolinio kuro ciklui;
· skatina sutelkti išteklius branduolinių technologijų plėtrai ir diegimui su energijos gamyba nesusijusioms reikmėms, pavyzdžiui, medicinos, kosmoso, žemės ūkio ir pramonės sektoriuose; mano, kad rizikos prevencija ir pasirengimas bei žmonių ir aplinkos apsauga nuo saugai ir saugumui kylančios rizikos yra horizontalieji Programos tikslai, ir ragina didinti informuotumą branduoliniais klausimais bendraujant ir bendradarbiaujant su pilietinės visuomenės atstovais;
· ragina tinkamai investuoti į įgūdžių ir kompetencijų branduolinės energetikos srityje ugdymą, siekiant užtikrinti tiek pasaulinio lygio talentų, tiek kvalifikuotos darbo jėgos prieinamumą; šiuo tikslu skatina branduolinius klausimus integruoti į visų lygių švietimą ir didinti branduolinės srities profesijų patrauklumą, kartu stiprinti tarpvalstybinį judumą ir tinklaveiką pasitelkus aukšto lygio mokslinių tyrimų ir technologijų infrastruktūrą.

	Kontaktinis asmuo
	Albert Precup

	Tel.
	+32 254 69326

	E. paštas
	Albert.Precup@eesc.europa.eu





· Karinis mobilumas

	Pranešėjas
	Tomas Arvidsson (Darbdavių gr., SE)

	
	

	Nuorodos
	COM(2025) 847 final 

	
	EESC-2025-04194-00-00-AC



Dokumento esmė

EESRK

· pabrėžia, kad karinis mobilumas yra labai svarbus ES atgrasymo ir gynybos tikslais, visų pirma pirmosioms su migrantų antplūdžiu susiduriančioms ir tranzito valstybėms narėms ES rytiniame flange, ir ragina:
· sparčiai stiprinti šiuos regionus, nes tai vienas svarbiausių reglamento įgyvendinimo prioritetų;
· supaprastinti ir suderinti logistikos, muitinės ir transporto taisykles nepakenkiant darbuotojų teisėms, darbo sąlygoms ir saugai;
· pabrėžia itin svarbų civilinių išteklių ir personalo vaidmenį karinio mobilumo srityje, ir reikalauja:
· aiškių teisinių sistemų, kurios apibrėžtų jų dalyvavimą tiek taikos metu, tiek krizių atvejais, skaidrumo ir bet kokių ekstremaliųjų situacijų, kai taikomos nukrypti leidžiančios nuostatos pagal EMERS, kurios, kai bus aktyvuotos, turėtų išlikti pagrįstos, proporcingos ir ribotos trukmės, pagrindimo, kartu tinkamai atsižvelgiant į vairuotojų gerovę;
· teisingos kompensacijos, tvirtų apsaugos priemonių (pvz., draudimo); 
· investicijų į transporto sektoriaus darbo jėgą, siekiant pagerinti darbuotojų užimtumą ir darbo sąlygas bei mokymą; 
· ragina teikti pirmenybę ES finansavimui dvejopo naudojimo infrastruktūrai ir technologijoms, įskaitant:
· geležinkelius, kelius, duomenų tinklus, palydovinį ryšį, bepiločius orlaivius ir novatoriškas varymo sistemas konkurencingumui, vidaus rinkos sanglaudai ir atsparumui didinti;
· gerokai didesnį Europos infrastruktūros tinklų priemonės (EITP) transporto paketą, aiškiai numatant rezervuotinas lėšas kariniam mobilumui;
· galimybę sukurti ilgalaikę ES investavimo į didelio masto karinio mobilumo infrastruktūrą priemonę;
· reikalauja nustatyti griežtus karinio transporto subrangos su civiliniais operatoriais kriterijus, visų pirma kelių ir jūrų sektoriuose, užtikrinant:
· visų subrangovų skaidrumą, teisėtumą ir atitikties įrašus;
· vykdymo užtikrinimą, kuris apima licencijų, transporto priemonių įrašų ir nukrypti leidžiančių nuostatų laikymosi patikrinimus;
· pabrėžia, kad būtinas struktūrinis dialogas su pilietine visuomene ir socialiniais partneriais nuo pat pirmųjų planavimo, mokymo ir pratybų etapų, siekiant:
· užtikrinti visuomenės pritarimą ir veiklos efektyvumą;
· įtraukti kovos su korupcija apsaugos priemones, įskaitant tikrosios nuosavybės atskleidimą ir galimybę atlikti auditą vykdant viešuosius pirkimus ir sudarant subrangos sutartis.

	Kontaktinis asmuo
	Konstantina Angelopoulou

	Tel.
	+32 254 69747

	E. paštas
	Konstantina.Angelopoulou@eesc.europa.eu




· Netaršios įmonių transporto priemonės

	Pranešėja
	Corina Murafa Benga (Pilietinės visuomenės organizacijų grupė, RO)

	
	

	Nuorodos
	COM(2025) 994 final
EESC-2025-03938-00-00-AC

EESRK

· mano, kad reglamentas turėtų būti aiškus signalas, kuriuo pritariama visai netaršioms ir mažataršėms transporto priemonėms. Mažataršės transporto priemonės turėtų veikti kaip trumpalaikiai ir vidutinės trukmės katalizatoriai, skatinantys kurti alternatyviųjų degalų infrastruktūrą ir remiantys pramonės prisitaikymą, jei jos daugiausia naudojamos elektriniu režimu; 
· tačiau pabrėžia tai, kad nacionaliniais tikslais turėtų būti siekiama viršyti tai, kas jau pasiekta rinkoje, jie neturėtų virsti konkrečioms įmonėms skirtais tikslais perkėlimo į nacionalinę teisę proceso metu, kartu turi būti veiksmingai diegiama pagalbinė įkrovimo infrastruktūra ir didinami elektros tinklų pajėgumai, kad būtų apsaugotas verslo konkurencingumas; 
· ragina valstybes nares apsvarstyti mokesčių paskatas įmonių transporto priemonių parkų dekarbonizacijai, be kita ko, panaikinant tiesiogines ir netiesiogines lengvatas iškastiniu kuru varomiems įmonių automobiliams;
· dar kartą pabrėžia technologinio neutralumo principą mažinant kelių transporto priklausomybę nuo iškastinio kuro. Planavimas turėtų būti nuoseklus visoms transporto rūšims ir atliekamas pagal tvarumo, gyvavimo ciklo ir ekonominio pagrįstumo kriterijus; 
· ragina vykdyti ES koordinuojamą nacionalinių planų priežiūrą. Vykdant priežiūrą turėtų būti vertinamas išsamumas ir pažanga siekiant nustatytų tikslų, sudaromos sąlygos struktūriškai palyginti nacionalinius planus ir remiami tolesni taisomieji veiksmai ir bendras mokymasis.

	Kontaktinis asmuo
	Albert Precup

	Tel.
	+32 254 69326

	E. paštas
	Albert.Precup@eesc.europa.eu





· Europos elektros tinklų dokumentų rinkinys

	Pranešėjas
	Thomas Kattnig (Darbuotojų gr., AT)


	Nuorodos
	COM(2025) 1005 final
COM(2005) 1006 final
COM(2005) 1007 final
EESC-2025-03854-00-00-AC

· pabrėžia, kad tvarus, saugus ir įperkamas energijos tiekimas turi būti pripažintas viešąja gėrybe ir ES klestėjimo, konkurencingumo ir socialinės sanglaudos kertiniu akmeniu;
· ragina nustatyti sąnaudas atspindinčius tinklo tarifus ir padidinti ES supirkimo kainų viršutines ribas, kad būtų galima taikyti diferencijuotus tarifus, kuriais būtų skatinamas tinklą palaikantis elgesys, užtikrinamas investicijų nuspėjamumas ir mažinama vartotojams tenkanti finansinė našta;
· pritaria decentralizuotos energijos gamybos plėtrai, nes tai gali sumažinti tinklo plėtros poreikį ir padidinti visuomenės pritarimą energetikos pertvarkai;
· ragina stiprinti ES koordinavimą tinklo valdymo srityje, kartu išlaikant valstybių narių atsakomybę už planavimą ir priežiūrą, kai tinklo plėtros, perkrovos valdymo ir stabilumo išlaidos visų pirma yra nacionalinės, ir pabrėžia, kad svarbu paspartinti elektros energijos tinklų skaitmeninimą ir užtikrinti, kad tinklo plėtros planai būtų suderinti su nacionaliniais energetikos ir klimato srities veiksmų planais;
· ragina skirti didesnį finansavimą pagal EITP ir pabrėžia, kad tinklo plėtrai reikalingas viešasis bendras finansavimas, be kita ko, pasitelkiant tokias institucijas kaip EIB, užtikrinant Europos vertės kūrimą, MVĮ dalyvavimą ir projektų įgyvendinimą laiku, kartu laikantis darbo teisės (pagal ES ir nacionalinę teisę) ir atsižvelgiant į kolektyvines derybas, taip pat užkertant kelią nederamai tam tikrų rūšių įmonių ar valstybių narių diskriminacijai; taip pat siūlo įdiegti valstybės remiamas mišraus kapitalo priemones, kad būtų sumažintos finansavimo išlaidos ir užtikrinta, kad nauda būtų perduota tinklo naudotojams taikant prieinamesnius tarifus;
· pabrėžia, kad investicijomis į infrastruktūrą turi būti prisidedama prie socialinio ir ekonominio stabilumo ir regioninės plėtros, be kita ko, kuriant užimtumo galimybes darbuotojams, paliekantiems daug anglies dioksido išskiriančius sektorius;
· ragina pripažinti tinklo plėtrą kaip su saugumu susijusią priemonę ir įtraukti ją į SAFE reglamento finansavimo ir paramos mechanizmus, kartu užtikrinant spartesnes leidimų išdavimo procedūras, suteikiant institucijoms pakankamai išteklių.

	Kontaktinis asmuo
	Giorgia Bordignon
	

	Tel.
	+32 254 68535
	

	E. paštas
	GiorgiaAndrea.Bordignon@eesc.europa.eu 
	





· Būsto problemos sprendimas vykdant įperkamo, tvaraus ir į šeimą orientuoto būsto politiką

	Pranešėjas
	Thomas Kattnig (Darbuotojų gr., AT)


	Nuorodos
	(tiriamoji nuomonė ES Tarybai pirmininkaujančio Kipro prašymu)
EESC-2025-3564-00-00-AC

· primygtinai ragina Komisiją priimti daug platesnio užmojo priemones struktūrinei būsto krizei spręsti, įskaitant geresnes pagrindines sąlygas, teisę į tinkamą ir įperkamą būstą ES pirminėje teisėje, rekomendacijas, kaip kovoti su šiuo vykstančiu sufinansinimu, skirti pakankamą finansavimą ir didesnį dėmesį jaunimui, šeimoms ir tvarumui; 
· ragina užtikrinti visapusišką supratimą, daugiausia dėmesio skiriant atsakomybės už aplinką ir finansinio įperkamumo derinimui, reguliuoti pažeidžiamų namų ūkių bazinį energijos suvartojimą ir uždrausti jų atjungimą nuo tinklo;
· ragina išplėsti ir aiškiai apibrėžti valstybės pagalbos taisyklių išimtį, kad visoje ES būtų apsaugoti į visuomenės gerovę orientuoti būsto modeliai. Vadovaujantis subsidiarumo principu palikti teisę valstybėms narėms apibrėžti tikslines grupes ir tikrinti pajamas;
· ragina iškastiniu kuru šildomų būstų nuomotojus prisiimti dalį šiems namams taikomo anglies dioksido mokesčio, kad nuomininkai būtų apsaugoti nuo pernelyg didelio nuomos kainų kilimo dėl perkeliamų išlaidų;
· pripažįsta vaidmenį, kurį užtikrinant įperkamo būsto prieinamumą gali atlikti viešojo ir privačiojo sektorių partnerystės, kai jos derinamos su aiškia sistema, privaloma ex ante ekonominio naudingumo analize, įsipareigojimų atskleidimu, pajamų pasidalijimu, įperkamumu pagal sutartis ir socialinėmis bei aplinkos apsaugos priemonėmis. Puikus tokio bendradarbiavimo pavyzdys – riboto pelno modelis būsto srityje;
· pakartoja, kad valstybės narės turi pateikti socialinius klimato planus ir vykdyti juose nustatytus įsipareigojimus;
· mano, kad kitoje daugiametėje finansinėje programoje reikia padidinti Socialinio klimato fondo, Teisingos pertvarkos fondo ir ESF+ lėšas ir kad ES žaliosios renovacijos finansavimo srautai turi būti tiesiogiai prieinami šeimoms ir namų ūkiams, kuriems jų reikia.

	Kontaktinis asmuo
	Francesco Napolitano

	Tel.
	+32 254 68921

	E. paštas
	Francesco.Napolitano@eesc.europa.eu  





[bookmark: _Toc75527083][bookmark: _Toc226537080]BENDROSIOS RINKOS, GAMYBOS IR VARTOJIMO SKYRIUS

· Skaitmeninio sektoriaus bendrasis rinkinys


	Pranešėjas
Bendrapranešėjis
	Heiko Willems (Darbdavių gr., DE)
Angelo Pagliara (Darbuotojų grupė, IT)


	Nuorodos
	COM(2025) 836 final 
COM(2025) 837 final 

· nurodo, kad skaitmeninio sektoriaus bendrasis rinkinys ir Bendrasis rinkinys dėl dirbtinio intelekto turėtų skatinti dinamišką, sąžiningą ir tvarią skaitmeninę ekonomiką, kuri būtų naudinga įmonėms, darbuotojams, vartotojams ir visai visuomenei, ir kad visos supaprastinimo priemonės turėtų būti rengiamos ir įgyvendinamos su jais bendradarbiaujant;
· ragina visuose atitinkamuose aktuose nustatyti aiškias sąvokų „asmens duomenys“, „duomenų turėtojas“, „naudotojas“, „duomenų tvarkymo paslauga“ ir „pateikimas rinkai“ apibrėžtis;
· rekomenduoja su didelės rizikos DI susijusių įpareigojimų taikymo terminus suderinti su CEN / CENELEC parengtais esamais darniaisiais standartais, prireikus įtraukiant socialinius partnerius, taip pat su notifikuotųjų įstaigų pajėgumais;
· mano, kad būtų tikslinga užtikrinti, kad tais atvejais, kai tiekėjas priskiria DI sistemą nedidelės rizikos kategorijai pagal 6 straipsnio 4 dalį, turėtų būti įdiegti tinkami skaidrumo mechanizmai kompetentingų nacionalinių institucijų atžvilgiu;
· tvirtai remia tikrai sąveikią vienos bendros ES prieigos sistemą, kuri apimtų ataskaitų pagal TIS 2 direktyvą, BDAR, SVA, eIDAS reglamentus ir Direktyvą dėl ypatingos svarbos subjektų atsparumo teikimą;
· pritaria tam, kad dokumentų, ataskaitų teikimo ir procedūrų supaprastinimas būtų taikomas ne tik MVĮ ir startuoliams, bet ir MVKĮ;
· mano, kad privalomi dalijimosi duomenimis reikalavimai pagal Duomenų aktą turėtų būti taikomi tik tais atvejais, kai tai tikrai būtina, pavyzdžiui, susidarius ekstremaliajai situacijai arba siekiant apsaugoti darbuotojų ir pagrindines teises;
· ragina Komisiją sutelkti dėmesį į savanoriško dalijimosi duomenimis paskatas ir skatinti įgyvendinti bendras Europos duomenų erdves siekiant užtikrinti skaidrumą ir pasitikėjimą.

	Kontaktinis asmuo
	Marco Manfroni

	Tel.
	+32 254 69140

	E. paštas
	Marco.Manfroni@eesc.europa.eu





· 2025 m. strateginio prognozavimo ataskaita


	Pranešėjas
	Philip von Brockdorff (Darbuotojų gr., MT)


	Nuorodos
	COM(2025) 484 final

	
	EESC-2025-03385-00-00-AC

· palankiai vertina 2025 m. strateginio prognozavimo ataskaitą, tačiau mano, kad jos analitinis požiūris yra pernelyg glaudžiai susietas su dabartinėmis politinėmis trajektorijomis, todėl jos vertė ilgalaikiam strateginiam pasirengimui yra ribota;
· pabrėžia, kad būsimose prognozavimo ataskaitose turi būti nagrinėjami radikalūs sutrikimai, įskaitant nelinijinius pokyčius, ES inovacijų spragas ir vidaus institucinius iššūkius, ir įvertinami plėtros nevykdymo kaštai vis labiau į saugumą orientuotomis pasaulinėmis aplinkybėmis;
· ragina sistemingai naudoti įvairius skirtingus testavimo nepalankiausiomis sąlygomis strategijų ir politikos prielaidų scenarijus, pagrįstus skaidria metodika;
· rekomenduoja nustatyti bendrus, patikrinamus ES masto socialinio, ekonominio ir institucinio atsparumo parametrus, kuriais būtų remiama tvari gerovė, kaip Europos socialinio modelio elementas, aiškiai nurodant Europos socialinių teisių ramstį;
· primygtinai ragina Komisiją spręsti ES kapitalo rinkų susiskaidymo problemą, kuri labai riboja veiksmingą kapitalo srautą į visų dydžių įmones, ir tvirtai remia greitą santaupų ir investicijų sąjungos, kaip pagrindinės ES atsparumo strategijos sudedamosios dalies, kūrimo užbaigimą;
· ragina labiau pripažinti verslumą, MVĮ ir labai mažas įmones už jų įnešamą esminį indėlį į užimtumą ir regioninį stabilumą, ir taikyti prognozavimą tam, kad būtų nustatyti konkretūs būdai, kaip panaikinti inovacijų spragas;
· rekomenduoja į prognozavimo veiklą įtraukti konkrečias, testavimu nepalankiausiomis sąlygomis patikrintas darbo jėgos migracijos, kaip pagrindinės ekonominės būtinybės, analizes, atsižvelgiant į prognozuojamą darbingo amžiaus gyventojų skaičiaus mažėjimą, ir ragina atlikti kruopštų prognozavimo darbą, susijusį su socialiniu atsparumu ir integracijos pajėgumais;
· ragina atlikti išsamesnį trejopos planetos krizės prognozavimu grindžiamą vertinimą ir rekomenduoja numatyti specialius skyrius dėl klimato, biologinės įvairovės ir taršos, įtraukiant trumpalaikius, vidutinės trukmės ir ilgalaikius scenarijus;
· mano, kad jis turi unikalią galimybę nustatyti pirmuosius signalus, ir ragina sukurti nuolatinį, struktūrizuotą mechanizmą, kuriuo būtų nuolat prisidedama prie Komisijos prognozavimo darbo, kartu vykdant bendrą prognozavimo veiklą, kad būtų parengtos strateginės vizijos, kurioms pritartų visos ES institucijos.

	Kontaktinis asmuo
	Pierluigi Brombo

	Tel.
	+32 254 69718

	E. paštas
	Pierluigi.Brombo@eesc.europa.eu





· Europos verslo dėklės


	Pranešėjas
	Philip von Brockdorff (Darbuotojų gr., MT)

	Nuorodos
	COM(2025) 838 final 
EESC-2025-03899-00-00-AC

· pabrėžia, jog svarbu užtikrinti, kad Europos verslo dėklė atitiktų realius verslo poreikius neapsiribojant tik supaprastinimu;
· ragina labiau suderinti tapatybės atitikties nustatymo ir įgaliojimų struktūras, taip pat aiškiai atskirti skaitmeninės tapatybės dėklę ir verslo dėklę, apibrėžiant jų atitinkamas funkcijas, reglamentavimo sritį ir sąveiką su sektorių teisės aktais;
· rekomenduoja užtikrinti, kad Europos verslo dėklė palengvintų inovacijų diegimą ir kuo geriau būtų pasinaudota galima 28-ąja teisine sistema, išvengiant socialinių standartų sumažinimo;
· pabrėžia, jog svarbu užtikrinti saugumą ir atskaitomybę, taip pat aiškią komunikaciją ir patikimumą;
· ragina užtikrinti Europos verslo dėklės veikimą tarptautiniu lygmeniu;
· pabrėžia, jog būtina tinkamai apsaugoti darbuotojus, kuriems pavesta Europos verslo dėklių valdymo užduotis;
· rekomenduoja valstybėms narėms skatinti MVĮ ir labai mažas įmones diegti Europos verslo dėklę;
· pabrėžia, jog svarbu užtikrinti teisinį nomenklatūrų, kuriose apibrėžiamas įmonės struktūros ar asociacijos tipas ir kurios gali būti labai specifinės nacionaliniu lygmeniu, vertimo tikslumą.

	Kontaktinis asmuo
	Marco Manfroni

	Tel.
	+32 254 69140

	E. paštas
	Marco.Manfroni@eesc.europa.eu





· Motorinės transporto priemonės / Techninių reikalavimų ir bandymų supaprastinimas


	Pagrindinis pranešėjas

	David Hafner (Darbuotojų gr., AT)

	Nuorodos
	COM(2025) 993 final 
EESC-2026-00266-00-00-AC

· pabrėžia strateginę Europos automobilių pramonės sektoriaus svarbą pramonės vertės grandinėms, užimtumui ir inovacijoms ir ragina stiprinti gamybos pajėgumus ir technologinę lyderystę, laikantis Sąjungos strategijos „Pagaminta Europoje“ tikslų;
· pabrėžia, kad supaprastinant reglamentavimą turi būti visapusiškai laikomasi ES klimato tikslų ir priklausomybės nuo iškastinio kuro mažinimo plano, kartu užtikrinti, kad varymo technologijų skirtumai netaptų pateisinimas taikyti žemesnius saugos, sveikatos ar vykdymo užtikrinimo standartus;
· palankiai vertina M1E pakategorės, skirtos mažoms elektrinėms transporto priemonėms, sukūrimą kaip pramonės politikos priemonę ir ragina laikytis nuoseklaus požiūrio į panašias kategorijas, įskaitant lengvąsias komercines transporto priemones (N1);
· pabrėžia, kad skaitmeniniai tachografai atlieka esminį vaidmenį užtikrinant kelių eismo saugumą, vairuotojų gerovę ir socialinių taisyklių vykdymą, ir pabrėžia, kad išimtys turi būti proporcingos, ribotos ir nepakenkti transporto priemonių, naudojamų trečiųjų šalių komerciniam transportui, stebėsenai;
· ragina užtikrinti viso automobilių pramonės dokumentų rinkinio reglamentavimo nuoseklumą, įskaitant transporto priemonių, įkrovimo infrastruktūros ir elektros tinklo sąveikumą, ir suderinimą su tipo patvirtinimo taisyklėmis, AIED III ir Baterijų reglamentu, kad būtų sudarytos sąlygos išmaniajam ir abikrypčiam įkrovimui (V2G).

	Kontaktinis asmuo
	Silvia Staffa

	Tel.
	+32 254 68378

	E. paštas
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc226537081]ŽEMĖS ŪKIO, KAIMO PLĖTROS IR APLINKOS SKYRIUS

· „GreenData4All“ – atnaujintos geoerdvinių aplinkos duomenų ir prieigos prie informacijos apie aplinką taisyklės


	Pranešėja
	Anna Schoemakers (Pilietinės visuomenės organizacijų grupė, NL)


	Nuorodos
	COM(2025) 985 final
EESC-2025-04350-00-00-AC

· [bookmark: _Toc225158891]palankiai vertina Direktyvos 2007/2/EB (INSPIRE) persvarstymą ir pritaria siūlomiems pakeitimams, kuriais siekiama supaprastinti įsipareigojimus, panaikinti pasenusias nuostatas, sumažinti dubliavimąsi ir modernizuoti valdymą, kartu sukuriant nuoseklią ir suderintą Europos erdvinės informacijos infrastruktūrą;
· [bookmark: _Toc225158892]remia persvarstytos INSPIRE sistemos suderinimą su Direktyva (ES) 2019/1024 dėl atvirųjų duomenų ir viešojo sektoriaus informacijos pakartotinio naudojimo, ir palankiai vertina besidubliuojančių nuostatų panaikinimą, atspindint perėjimą prie bendros Europos duomenų ekosistemos;
· [bookmark: _Toc225158893]pakartoja, kad duomenys, kuriuos apima iniciatyva „GreenData4All“, yra tarpvalstybiniai ir tarpsektoriniai; tai strateginis viešasis išteklius valstybėms narėms ir Sąjungos politikai;
· [bookmark: _Toc225158894]pageidautų, kad Direktyvos 2007/2/EB 18 straipsnyje būtų pateikta aiški nuoroda į socialinius partnerius ir pilietinės visuomenės organizacijas, kad būtų išvengta skirtingo aiškinimo ir taikymo savo nuožiūra valstybių narių lygmeniu;
· [bookmark: _Toc225158895]pabrėžia, kad tikimasi, jog supaprastinus ir modernizavus INSPIRE sistemą per metus bus sutaupoma apie 12 mln. EUR, todėl sumažės valdžios institucijų reikalavimų laikymosi išlaidos ir bus sudarytos palankesnės sąlygos viešiesiems ir privatiesiems naudotojams naudotis didelės vertės geoerdvinių duomenų rinkiniais;
· [bookmark: _Toc225158896]rekomenduoja užtikrinti, kad valstybės narės turėtų prieigą prie tinkamų aparatinės ir programinės įrangos priemonių, kad galėtų taikyti tuos pačius techninius standartus ir procedūras ir taip užtikrinti duomenų sąveikumą;
· [bookmark: _Toc225158897]pabrėžia, kad kartų tarpusavio teisingumo principas yra labai svarbus renkant, tvarkant ir skelbiant erdvinius duomenis, nes jis naudojamas siekiant pagrįsti politikos sprendimus, darančius ilgalaikį poveikį aplinkai ir visuomenei;
· [bookmark: _Toc225158898]atkreipia dėmesį į tai, kad kartų tarpusavio teisingumas apima žalos aplinkai nedarymą, socialinių padarinių šalinimą, įskaitant atskirtį vadinamosiose baltosiose zonose, ir galimo neigiamo DI poveikio apsvarstymą, užtikrinant, kad erdvinių duomenų infrastruktūra išliktų prieinama ir naudinga tiek dabartinėms, tiek būsimoms kartoms;
· [bookmark: _Toc225158899]primygtinai rekomenduoja įgyvendinant peržiūrėtą INSPIRE sistemą dėti daugiau pastangų siekiant užtikrinti, kad Europos erdviniai duomenys būtų renkami, saugomi, tvarkomi ir apsaugoti Sąjungos viduje, pagal Europos teisinę jurisdikciją. 

	Kontaktinis asmuo
	Alejandra Molina Saavedra

	Tel.
	+32 254 68249

	E. paštas
	Alejandra.Molinasaavedra@eesc.europa.eu 





· Ekologinės gamybos taisyklės. Tikslinis Reglamento 2018/848 pakeitimas


	Pranešėjas
	Andreas Thurner (Pilietinės visuomenės organizacijų grupė, AT)



	Nuorodos
	COM(2025) 780 final
EESC-2025-04393-00-00-AC-TRA



Dokumento esmė

EESRK

· pritaria Komisijos pasiūlymui atlikti tikslią ir tikslinę ES ekologinės gamybos teisės aktų sistemos peržiūrą ir mano, kad siūlomi pakeitimai iš esmės yra tinkami ir būtini;
· pabrėžia, kad visi pasiūlymo elementai yra svarbūs siekiant pageidaujamų perspektyvios ekologinės gamybos sistemos rezultatų. Todėl tikslinis pagrindinio teisės akto keitimas, siūlomos tolesnio antrinės teisės aktų aiškinimo ir supaprastinimo veiksmų gairės ir ES ekologinės gamybos veiksmų plano atnaujinimas turėtų būti laikomi susijusiais veiksmais ir vykdomi kartu;
· primygtinai tvirtina, kad bet kokie teisės aktų pakeitimai neturi sukurti papildomos administracinės naštos verslo subjektams, o veikiau prisidėti prie supaprastinimo, kartu išlaikant ES ekologinio standarto vientisumą;
· rekomenduoja skubiai priimti Komisijos pasiūlymą, kad būtų užtikrintas supaprastinimas ir teisinis saugumas ekonominės veiklos vykdytojams ir suinteresuotiesiems subjektams ekologinės gamybos, ženklinimo, sertifikavimo ir prekybos srityse.

	Kontaktinis asmuo
	Arturo Iniguez

	Tel.
	+32 254 68768

	E. paštas
	Arturo.Iniguez@eesc.europa.eu





· Bendrasis rinkinys aplinkos srityje. Administracinės naštos aplinkos teisės aktuose supaprastinimas

	Pranešėjas
	Felipe Medina (Darbdavių grupė, ES)

	
	

	Nuorodos
	COM(2025) 980 final 
COM(2025) 981 final
COM(2025) 982 final
 COM(2025) 983 final
COM(2025) 984 final
COM(2025) 986 final
EESC-2025-03982-00-00-AC



Dokumento esmė

EESRK
· [bookmark: _Toc225158900]mano, kad supaprastinimas gali padėti sukurti veiksmingesnę ir efektyvesnę reglamentavimo sistemą, kartu paremti Europos ekonomikos konkurencingumą ir atsparumą vykdant žaliąją pertvarką, su sąlyga, kad bus išlaikyti pagrindiniai esamo acquis tikslai ir užmojų lygis;
· [bookmark: _Toc225158901]mano, kad spręsdama sistemines problemas, nustatytas peržiūrėtuose teisėkūros dokumentuose, ES gali sustiprinti tiek savo aplinkos tikslus, tiek savo ekonominį atsparumą;
· [bookmark: _Toc225158902]pažymi, kad supaprastinimo priemonėmis visų pirma turi būti siekiama sumažinti dubliavimąsi ir suderinti formatus, neatšaukiant pareigos stebėti poveikį aplinkai;
· [bookmark: _Toc225158903]mano, kad ES aplinkos valdymo pagrindu turėtų tapti sistemingas vienkartinio duomenų pateikimo principo, pagal kurį tie patys duomenys teikiami tik vieną kartą ir pakartotinai naudojami visose reglamentavimo sistemose, taikymas;
· [bookmark: _Toc225158904]pabrėžia, kad reikia racionalizuoti leidimų išdavimo ir autorizacijos procedūras, užtikrinant veiklos masto, trukmės ir rizikos bei nustatytų administracinių reikalavimų proporcingumą;
· [bookmark: _Toc225158905]pakartoja, kad svarbu konsultuotis ir pateikti ES lygmens gaires, dažnai užduodamus klausimus ir įgyvendinimo aktus likus pakankamai laiko iki taikymo pradžios datos;
· [bookmark: _Toc225158906]ragina Komisiją apsvarstyti galimybę atlikti išsamų ir visapusišką pasiūlymo dėl bendrojo rinkinio poveikio vertinimą;
· [bookmark: _Toc225158907]pažymi, kad reikėtų išsaugoti išsamius ir visapusiškus kiekvieno atskiro projekto poveikio aplinkai vertinimus;
· [bookmark: _Toc225158908]palankiai vertina tai, kad valstybės narės galės nuspręsti, ar reikalauti, kad trečiosiose valstybėse įsisteigę gamintojai rašytiniu įgaliojimu paskirtų įgaliotąjį atstovą didesnės gamintojo atsakomybės klausimams;
· [bookmark: _Toc225158909]mano, kad, siekiant tikro supaprastinimo, įgyvendinant teisės aktus ir būsimas bendrojo rinkinio priemones turėtų būti pripažįstamas užstato grąžinimo sistemų ir pakartotinio naudojimo priemonių indėlis;
· [bookmark: _Toc225158910]pakartoja, kad reikėtų padidinti gyvulių ūkiams taikomą ribą remiantis nauju tinkamu auginimo technologijų poveikio vertinimu.

	Kontaktinis asmuo
	Gaizka Malo Elcoro-Iribe

	Tel.
	+32 254 68526

	E. paštas
	Gaizka.MaloElcoro-Iribe@eesc.europa.eu



· Kartų kaitos strategija

	Pagrindinis pranešėjas
	Arnold Puech d’Alissac (Darbdavių grupė, FR)

	

	Nuorodos
	COM(2025) 872 final
EESC-2025-03547-00-00-AC

	
	


Dokumento esmė


EESRK

· palankiai vertina Komisijos kartų kaitos žemės ūkyje strategiją, tačiau ragina siekti, kad ji taptų labiau privaloma, o valstybes nares ragina suderinti savo nacionalines sistemas su pateiktomis rekomendacijomis;
· reiškia didelį susirūpinimą dėl būsimo BŽŪP biudžeto sumažinimo ir primygtinai tvirtina, kad kartų kaitos nebus galima pasiekti be pakankamai finansuojamos ir sustiprintos bendros žemės ūkio politikos, įskaitant privalomus minimalius 6 proc. asignavimus jauniesiems ūkininkams;
· ragina konsoliduoti ir sustiprinti esamas BŽŪP priemones (pajamų rėmimą, įsikūrimo pagalbą, paramą investicijoms ir rizikos valdymo priemones), kad būtų užtikrintas perspektyvus, atsparus ir investuoti tinkamas žemės ūkio verslas;
· pabrėžia, kad galimybės naudotis žeme, gauti finansavimą ir sąžiningos rinkos sąlygos, visų pirma taikant privalomą sutarčių sudarymą ir stiprinant gamintojų organizacijas, yra esminės jaunųjų ūkininkų ekonominio tvarumo sąlygos;
· pabrėžia, kad svarbu stiprinti pradinį ir visą gyvenimą trunkantį mokymą žemės ūkio srityje, gerinti įgūdžių ugdymą ir aktyviau dalyvauti ES judumo programose, kad ūkininkavimas taptų patrauklesnis karjerai;
· pabrėžia, kad kartų kaita priklauso nuo dinamiškų kaimo vietovių, kuriose teikiamos tinkamos paslaugos, užtikrinamas būstas, junglumas ir gyvenimo kokybė;
· ragina sukurti veiksmingus paveldėjimo, išėjimo į pensiją ir ankstyvo išėjimo į pensiją mechanizmus, kuriais būtų užtikrinamas orus išėjimas iš darbo, palengvinamas ūkių perdavimas ir užkertamas kelias BŽŪP išmokų ir pensijų kaupimui.


	Kontaktinis asmuo 
	Nicolas Stenger

	Tel.
	+32 254 68152

	E. paštas
	Nicolas.Stenger@eesc.europa.eu  





· ES hidrologinio atsparumo strategija ir Europos integruota atsparumo klimato kaitai ir rizikos valdymo sistema


	Pagrindinis pranešėjas
	Anastasis Yiapanis (Pilietinės visuomenės organizacijų grupė, CY)

	
	

	Nuorodos
	(tiriamoji nuomonė ES Tarybai pirmininkaujančio Kipro prašymu)
EESC-2025-03736-00-00-AC



Dokumento esmė

EESRK

· mano, kad vienas iš pagrindinių ES įsipareigojimų ir toliau turi būti užtikrinti visuotinę prieigą prie saugaus ir įperkamo vandens ir sanitarijos paslaugų;
· pabrėžia, kad hidrologinis atsparumas ir prisitaikymas prie klimato kaitos vienas kitą sustiprina ir turi būti sprendžiami taikant unikalią ir nuoseklią politikos sistemą;
· ragina stiprinti atsparumo klimato kaitai sistemą, kuria būtų visapusiškai remiama ir papildoma hidrologinio atsparumo strategija ir kuri būtų suderinta su tarptautiniais įsipareigojimais;
· pažymi, kad prevencija ir pasirengimas turėtų tapti ES vandens ir klimato politikos organizavimo principais;
· ragina ES teisėkūros procesuose sistemingai taikyti hidrologinį testą, užtikrinant, kad pasiūlymai pagrindiniuose sektoriuose būtų vertinami pagal jų poveikį vandeniui ir būtų suderinti su Europos hidrologinio atsparumo strategijos tikslais;
· ragina stiprinti tarpvalstybinį bendradarbiavimą, grindžiamą bendrais duomenimis, bendrais protokolais ir solidarumo mechanizmais, be kita ko, su kaimyninėmis ES nepriklausančiomis šalimis;
· pabrėžia, kad žemės ūkio politikoje pirmenybė turėtų būti teikiama tvariai vandentvarkos praktikai, o pramonė turėtų skatinti diegti veiksmingas vandens tiekimo sistemas;
· reikalauja, kad Komisija pasiūlytų išsamų reglamentą, kuriuo būtų nustatomas aiškus vandens naudojimo eiliškumas, pirmenybę teikiant esminiams žmonių poreikiams, ekosistemų apsaugai ir tvariai ekonominei veiklai;
· pabrėžia, kad gamtos procesais pagrįsti sprendimai turėtų būti diegiami plačiu mastu kaip vienas pagrindinių hidrologinio atsparumo ir prisitaikymo prie klimato kaitos bei jos švelninimo ramsčių;
· mano, kad planuojant miestus ir teritorijas, projektavimo procesuose reikia atsižvelgti į vandens išteklius;
· pabrėžia, kad kad kitoje daugiametėje finansinėje programoje pirmenybė turi būti aiškiai teikiama hidrologiniam atsparumui, visų pirma regionuose, kuriuose labai trūksta vandens;
· pabrėžia, kad hidrologinis atsparumas ir prisitaikymas prie klimato kaitos priklauso nuo kvalifikuotos darbo jėgos. Reikia nuolatinių investicijų į švietimą ir mokymą, kad būtų pašalintos įgūdžių spragos vandentvarkos, prisitaikymo prie klimato kaitos, skaitmeninės stebėsenos ir gamtos procesais pagrįstų sprendimų srityse.

	Kontaktinis asmuo 
	Gaizka Malo Elcoro-Iribe

	Tel.
	+32 254 68526

	E. paštas
	Gaizka.MaloElcoro-Iribe@eesc.europa.eu





· Pasienio anglies dioksido korekcinio mechanizmo (PADKM) peržiūra


	Pranešėjas
	Teppo Säkkinen (Darbdavių gr., FI)

	
	

	Pamatiniai dokumentai
	COM(2025) 989 final
COM(2025) 990 final
EESC-2025-04390-00-00-AC



Dokumento esmė

EESRK

· [bookmark: _Toc225158911]dar kartą patvirtina savo įsipareigojimą siekti ES klimato srities tikslų ir paramą apyvartinių taršos leidimų prekybos sistemai (ATLPS), kaip pagrindinei priklausomybės nuo iškastinio kuro mažinimo skatinimo priemonei;
· [bookmark: _Toc225158912]pabrėžia, kad reikia ryžtingai šalinti anglies dioksido nutekėjimo riziką ir turi būti atidžiai stebimas PADKM poveikis, jo gebėjimas mažinti anglies dioksido nutekėjimą ir laipsniškas nemokamų apyvartinių taršos leidimų atsisakymas;
· [bookmark: _Toc225158913]pakartoja savo pritarimą PADKM taikymo srities išplėtimui siekiant išvengti anglies dioksido nutekėjimo rizikos perkėlimo į tolesnes vertės grandinės grandis;
· [bookmark: _Toc225158914]ragina Komisiją dvigubai daugiau dėmesio skirti įgyvendinimui ir numatyti tam tikrą pereinamąjį laikotarpį, kai taikymo sritis išplečiama įtraukiant tolesnes grandis;
· [bookmark: _Toc225158915]pritaria Komisijos pasiūlytoms kovos su apėjimu priemonėms ir ragina Komisiją ir valstybes nares skubiai imtis veiksmų tikrintojų skaičiui padidinti;
· [bookmark: _Toc225158916]pažymi, kad pasiūlytas naujas 27a straipsnis, pagal kurį sudėtingomis nenumatytomis aplinkybėmis leidžiama laikinai neįtraukti prekių į PADKM taikymo sritį, turi būti aiškiai apibrėžtas, kad būtų išvengta netikrumo dėl rinkos ir investicijų. Jei bus taikomas 27a straipsnis, reikėtų imtis papildomų priemonių, kuriomis siekiama užkirsti kelią anglies dioksido nutekėjimui ir neigiamam poveikiui priklausomybės nuo iškastinio kuro mažinimui;
· [bookmark: _Toc225158917]pakartoja, kad PADKM yra klimato srities priemonė, kurios pagrindinis tikslas – ekonomiškai efektyviai padėti įgyvendinti pasaulinius klimato srities tikslus, ir pabrėžia, kad pagrindinis PADKM tikslas neturėtų būti kuo labiau padidinti ES nuosavų išteklių surinkimą;
· [bookmark: _Toc225158918]pabrėžia, kad reikia ilgalaikių veiklos mechanizmų, kuriais būtų remiami į eksportą orientuoti Europos sektoriai, laipsniškai nutraukiant nemokamų ATL paskirstymą pagal ES;
· [bookmark: _Toc225158919]rekomenduoja ES aktyviai bendradarbiauti su prekybos partneriais, visų pirma besivystančiomis šalimis, ir joms padėti, kad jos galėtų laikytis PADKM, užtikrinti patikimų išmetamųjų teršalų duomenų rinkimą ir įdiegti anglies dioksido apmokestinimo sistemas.

	Kontaktinis asmuo
	Gaizka Malo Elcoro-Iribe 

	Tel.
	+32 254 68526

	El. Paštas
	Gaizka.MaloElcoro-Iribe@eesc.europa.eu





[bookmark: _Toc226537082]PRAMONĖS PERMAINŲ KONSULTACINĖ KOMISIJA


· Strategija „Battery Booster“


	Pranešėjas
	Jason Deguara (Darbuotojų gr., MT)

	Bendrapranešėjis
	Marco MENSINK (1 kat., NL)

	

	Nuorodos
	C(2025) 8950 final
EESC-2026-00017-00-00-AC

	
	


Dokumento esmė

EESRK

· remia strategiją „Battery Booster“, kuria siekiama stiprinti Europos baterijų vertės grandinę, tačiau ragina nustatyti aiškesnius prioritetus, griežtesnes priemones ir taikymo sritį, neapsiribojant elektra varomų transporto priemonių baterijomis;
· ragina parengti patikimą ilgalaikį ES finansavimo planą, numatant didesnę Komisijos ir valstybių narių paramą, be kita ko, pagal kitą DFP;
· pabrėžia, kad iniciatyva „Pagaminta Europoje“ turėtų įtvirtinti aukštos kokybės ir tvirtus socialinius ir aplinkos apsaugos standartus ir teigia, kad norint projektus paversti konkurencingais gigafabrikais reikia laiku gauti finansavimą, nustatant veiksmingas sąlygas, suderintas leidimų išdavimo ir patekimo į rinką priemones ir vienodą vykdymo užtikrinimą visiems ES parduodamiems produktams;
· ragina laikytis įtraukaus, ekosisteminio požiūrio, pagal kurį būtų remiamos MVĮ, tiekėjai ir perdirbėjai, taip pat didelės gamyklos, ir pabrėžia, kad viešoji parama turėtų būti susieta su kokybiškomis darbo vietomis, visišku ES reikalavimų laikymusi ir Europos socialinių teisių ramsčiu;
· rekomenduoja susieti valstybės pagalbą, viešuosius pirkimus ir subsidijas su technologijų perdavimu ir vietos turinio sąlygomis, kad būtų galima kaupti ES ekspertines žinias;
· ragina plėtrą derinti su didesniais išmontavimo ir perdirbimo pajėgumais, naujos kartos technologijų finansavimu, labiau suderintu surinkimu ir priemonėmis, dėl kurių perdirbimas tampa ekonomiškai patrauklus;
· ragina vykdant mokslinius tyrimus ir inovacijas pirmenybę teikti bandomiesiems projektams ir pirmosioms tokio pobūdžio linijoms, skirtoms ypatingos svarbos cheminėms medžiagoms ir ES pagamintoms mašinoms, taip pat finansuoti natrio ir kitų ne ličio cheminių medžiagų gamybą;
· siūlo darbo kryptis baterijų medžiagų saugos srityje, kad būtų nustatyti aiškūs viešųjų pirkimų ir atitikties standartai, sumažintas susiskaidymas ir remiama veiksminga gamyba, suderinta su ES ir tarptautinėmis taisyklėmis;
· įspėja, kad sparčiai plėtrai reikia tvirtesnės DSS, įskaitant tinkamą darbuotojų skaičių, mokymą, prevencines investicijas, aiškius pavojingų medžiagų dokumentus, veiksmingus patikrinimus (be kita ko, skirtus darbuotojams migrantams ir mobiliesiems darbuotojams) ir aktyvų darbuotojų dalyvavimą bei socialinį dialogą.

	Kontaktinis asmuo
	Maria Libertini

	Tel.
	+32 254 68724

	E. paštas
	Maria.Libertini@eesc.europa.eu 




· Europos biotechnologijų aktas ir prie jo pridedama direktyva dėl genetiškai modifikuotų mikroorganizmų
	

Pranešėjas
	
	

Joan Roget Alemany (Darbdavių gr., ES)

	Bendrapranešėjis
	
	Thomas Student (2 kat., DE)

	
	

	Nuorodos
	
	COM(2025) 1022 final
COM(2025) 1031 final
EESC-2026-00031-00-00-AC



Dokumento esmė

EESRK

· ragina tikslingai investuoti į sveikatos biotechnologijų mokslinius tyrimus ir inovacijas bei gamybą, teikti didesnę ES paramą biotechnologijų klasteriams ir jų plėtros priemonėms, taip pat įtraukti ES biotechnologijų strategiją į susijusias ES iniciatyvas;
· mano, kad vienintelė ES vaistų licencijavimo institucija turėtų būti Europos vaistų agentūra, ir palankiai vertina apribotą bandomąją reglamentavimo aplinką ir su EMA suderintas apibrėžtis ir socialinio priimtinumo bandymus;
· pritaria, kad papildomos apsaugos liudijimas (PAL) turėtų būti išduodami vieniems metams tais atvejais, kai produktas yra naujoviškas, pagamintas ES, jo veikimo mechanizmas labai skiriasi ir jo saugumo ir veiksmingumo lygis yra bent lygiavertis bet kurio tai pačiai ligai skirto vaisto, kuriam leidimas suteiktas ES, saugumo ir veiksmingumo lygiui;
· palankiai vertina dvejų metų trukmės „kapitalo didinimo priemonės“ bandomąjį projektą ir ragina sukurti nuolatinę vėlyvojo etapo paramos priemonę numatant tikslinį EIB finansavimą, labiau suderinant kapitalo taisykles, stiprinant akademinės bendruomenės ir pramonės bendradarbiavimą ir supaprastinat paramos tinklą su papildomu finansavimu ir vengiant dubliavimosi;
· pritaria principo „standartiškai skaitmeninis“ ir proporcingam DI naudojimui klinikiniuose tyrimuose ir palankiai vertina ES klinikinių tyrimų sistemos patobulinimus, kartu ragina sukurti paprastą, aiškią ir nuspėjamą sistemą, geriau suderinti ją su ES skaitmeninėmis ir DI strategijomis taip pat užtikrinti, kad sprendimus priimtų žmogus;
· palankiai vertina dėmesį biologinei saugai ir ragina užtikrinti atsekamumą ir tarptautinį bendradarbiavimą didesnės rizikos technologijų srityje, taikyti proporcingas kontrolės priemones, pavyzdžiui, galutinių naudotojų licencijavimą ir narkotinių ir psichotropinių medžiagų pirmtakų tipo procedūras, o GMM grindžiamų inovacijų srityje atlikti kiekvieno konkretaus atvejo rizikos vertinimą pagal atsargumo principą ir taikyti aptikimo bei grįžtamumo apsaugos priemones;
· įspėja, kad supaprastinimas neturi tapti reguliavimo panaikinimu; ragina užtikrinti darbuotojų, aplinkos apsaugą ir DSS; ragina atlikti griežtą, nepriklausomą biotechnologijų taikomųjų programų vertinimą prieš pateikiant jas rinkai, įskaitant biologinio saugumo ir bioetikos aspektus, skiriant tam pakankamai ES lėšų, kad būtų išvengta vėlavimo;
· pabrėžia prevencinių vaistų vaidmenį; ragina stiprinti vakcinų mokslinių tyrimų infrastruktūrą ir koordinavimą; rekomenduoja taikyti greitesnius, proporcingus ir įtraukius pediatrinių ir retųjų ligų tyrimų būdus; ragina palaikyti įtraukų suinteresuotųjų subjektų dialogą ir geriau koordinuoti nacionalinių medicinos etikos komitetų veiklą.

	Kontaktinis asmuo
	Maria Libertini

	Tel.
	+32 254 68724

	E. paštas
	Maria.Libertini@eesc.europa.eu 





· Europos gynybos parengties veiksmų gairės

· į Europą grįžtant karui ir vykstant geopolitiniam varžymuisi remia siekį parengti išsamią Europos gynybos strategiją;
· pabrėžia, kad patikima Europos gynyba turi būti grindžiama demokratine atskaitomybe, skaidrumu ir civiline priežiūra;
· ragina laikytis visos visuomenės požiūrio į gynybos parengtį, be kita ko, sukurti Europos gynybos įgūdžių paktą ir tvirtus darbo standartus;
· palankiai vertina Gynybos parengties veiksmų gairėse išdėstytą struktūrinį požiūrį, tačiau apgailestauja dėl to, kad jūrų gynyba nėra viena pagrindinių ES gynybos parengties struktūros sudedamoji dalis;
· ragina užtikrinti gynybos parengtį teikti pirmenybę ypatingos svarbos pajėgumų sritims, taip pat ypatingos svarbos infrastruktūros, pavyzdžiui, uostų ir geležinkelių, apsaugai;
· primygtinai ragina ES įveikti susiskaidymą ir stiprinti bei optimizuoti Europos gynybos technologinę ir pramoninę bazę (EGTPB) aktyviau bendradarbiaujant, skatinant bendrus viešuosius pirkimus, mažinant priklausomybę nuo užsienio šalių ir didinant tiekimo grandinės atsparumą;
· įspėja dėl nacionalinio protekcionizmo vykdant viešuosius pirkimus gynybos srityje ir pasisako už tai, kad būtų sukurta nuolatinė Europos viešųjų pirkimų platforma, siekiant pagerinti sąveikumą, veiksmingumą ir masto ekonomiją visose valstybėse narėse;
· ragina sukurti tikrą bendrąją gynybos įrangos rinką, grindžiamą bendrais standartais, skaidrumu ir vienodomis sąlygomis viešosioms ir privačiosioms įmonėms, kartu teikiant tikslinę paramą MVĮ ir novatoriškoms įmonėms;
· rekomenduoja iki 2027 m. sukurti visiškai integruotą ES karinio mobilumo erdvę, taikant suderintas transporto, muitinės ir infrastruktūros taisykles, išmatuojamus veiklos rezultatų rodiklius ir vieno langelio principu veikiančią patvirtinimo sistemą, skirtą tarpvalstybiniam kariniam judėjimui;
· pabrėžia, kad reikia stiprinti gynybos pramonės pajėgumus taikant koordinuotas ES finansavimo priemones.

	Kontaktinis asmuo
	Adam Dorywalski

	Tel.
	+32 254 69397

	E. paštas
	Adam.Dorywalski@eesc.europa.eu





· Europos gynybos pramonės transformacijos veiksmų gairės

· visiškai pritaria ES gynybos pramonės transformacijos veiksmų gairių priėmimui ir laiko jas labai svarbia priemone Europos parengčiai ir pramonės pajėgumams stiprinti;
· kaip pagrindinį veiksmų gairių tikslą ragina atkurti pramonės strateginį savarankiškumą: ES gebėjimą projektuoti, gaminti, išlaikyti ir kurti ypatingos svarbos sistemas su atspariomis ir masto didinimo potencialą turinčiomis tiekimo grandinėmis;
· pabrėžia, kad technologinis suverenumas turi būti didinamas pasitelkus lyderystę žinių srityje, įgūdžius, inžineriją, intelektinę nuosavybę, technologijų perdavimą ir gamybos pajėgumus visoje tiekimo grandinėje, įskaitant ypatingos svarbos žaliavas;
· pabrėžia, kad veiksmų gairių finansavimas neturi būti teikiamas esamos paramos Europos gynybos technologinei ir pramoninei bazei sąskaita arba kenkti ES socialinės, skaitmeninės ir aplinkos pertvarkos tikslams;
· ragina užtikrinti, kad gynybos pramoninės bazės plėtros teikiama nauda būtų plačiai paskirstyta visoje ES pramonės struktūroje, įskaitant MVĮ, startuolius ir dvejopo naudojimo sektorius, pavyzdžiui, pažangiųjų gamybos technologijų ir automobilių;
· primygtinai ragina valstybes nares skatinti bendrus viešuosius pirkimus ir kurti bendras gynybos technologijų kvalifikavimo ir sertifikavimo sistemas, kad būtų sumažintas susiskaidymas, paspartintas diegimas ir sustiprintas sąveikumas;
· pabrėžia, kad reikia supaprastinti reguliavimo ir administravimo procedūras, kartu užtikrinant skaidrumą, vienodą požiūrį ir patikimą finansų valdymą gynybos inovacijų ir viešųjų pirkimų programose;
· remia priemones, kuriomis stiprinamas įgūdžių ugdymas, darbo jėgos judumas ir perkvalifikavimas, visų pirma sudarant sąlygas gretimų sektorių darbuotojams pereiti į su gynyba susijusias pramonės šakas šiuo tikslu imantis koordinuotų švietimo, mokymo ir mokymosi visą gyvenimą iniciatyvų.

	Kontaktinis asmuo
	Laia Tomas Vinardell

	Tel.
	+32 254 69149

	E. paštas
	Laia.TomasVinardell@eesc.europa.eu

